
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 897 


26 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση - Συγκρότηση πρωτοβάθμιου Υπηρεσιακού 
Συμβουλίου της Γενικής Γραμματείας Απόδημου 

Ελληνισμού... 1 

Εγκριση νυκτερινής απασχόλησης Κυριακές και εξαι¬ 
ρέσιμες ημέρες των νυκτοφυλάκων των Δημοσίων 

Βιβλιοθηκών. 2 

Αύξηση της ασφαλιστικής εισφοράς του Κλάδου Σύ¬ 
νταξης του Τ.Σ.Α.Υ. των ασφαλισμένων μέχρι 

31.12.1992. 3 

Αύξηση συντάξεων του Τ.Σ.Α.Υ. 4 

Αύξηση του ποσοστού προσαύξησης των συντάξεων 

των μονοσυνταξιούχων του ΤΣΑΥ.. 5 

Τροποποίηση και συμπλήρωση απόφασης διορισμού 
Προέδρου, Αντιπροέδρου, Μελών και Γραμματέα 
του Διοικητικού Συμβουλίου του Ταχυδρομικού Τα¬ 
μιευτηρίου. 6 

Μεταβίβαση αρμοδιοτήτων του Γενικού Γραμματέα 
Περιφέρειας Κ. Μακεδονίας στον Προϊστάμενο Δι¬ 
εύθυνσης και τους Προϊσταμένους Τμημάτων της 

ΔΙ.ΠΕ.ΧΩ. Κ. Μακεδονίας. 7 

Ανάθεση άσκησης αρμοδιοτήτων στον Γενικό Διευθυ¬ 
ντή της Περιφέρειας Κεν. Μακεδονίας. 8 


ΑΠΟΦΑΣΕΙ Σ 

Αριθ. 4051 (1) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου της Γενικής Γραμματείας Απόδημου Ελληνι¬ 
σμού. 

Ο ΥΠΟΥΡΓΟΣ ΕΞΩΤΕΡΙΚΩΝ 

Εχοντας υπόψη: 

1. Τις διατάξεις: 

α)Τηςπαρ. Ιβτου άρθρου 158.τωνπαρ. 2και4του άρ¬ 
θρου 159 των παρ. 2,4 και 5 του άρθρου 160, της παρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 του Υ.Κ. και των παρ. 9 και 17του άρθρου 
δεύτερου του Ν. 2683/1999 (ΦΕΚ 19/Α/9.2.1999). 

0) Των άρθρων 36 παρ. 1 και 4 3 του Π. Δ. 410/1988 (ΦΕΚ 


191 /Α) και της παρ. Β4 του άρθρου 40 του Ν. 
1884/1985/1992 (ΦΕΚ 137,Ά). 

γ) Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α). 

δ) Τις οργανικές διατάξεις της ΓΓΑΕ-ΥΠΕΞ του Π.Δ. 
131/1989 (ΦΕΚ 64/Α/3.3.1989). 

ε) Του Π.Δ. 33/1999 ·<διορισμός Υπουργών, Αναπληρω¬ 
τή Υπουργού και Υφυπουργών·» (ΦΕΚ 36/Α). 

στ) Την αριθ. Π31α-4745/ΑΣ 1685 απόφαση του Πρωθυ¬ 
πουργού και του Υπουργού Εξωτερικών «καθορισμός αρ¬ 
μοδιοτήτων του Υφυπουργού Εξωτερικών Γρηγόρη Νιώ- 
τη» (ΦΕΚ 210/8/12.3.1999}. 

2. Το γεγονός ότ από τις διατάξεις της απόφασης αυ¬ 
τής δεν προκαλειται δαπάνη σε βάρος του κρατικού προ- 
ύπολογισμού γιατί με την παρούσα σύσταση δεν μετα¬ 
βάλλεται ο αριθμός των μελών του υφισταμένου κατά την 
έναρξη ισχύος του Ν. 2683/1999 Υπηρεσιακού Συμβουλί¬ 
ου, αποφασίζουμε: 

1) Συγκροτούμε στη Γενική Γραμματεία Απόδημου Ελ¬ 
ληνισμού πενταμελές Υπηρεσιακό Συμβούλιο αρμόδιο 
για όλο το προσωπικό της Γραμματείας, πλην των υπαλ¬ 
λήλων με βαθμό γενικού διευθυντή, ως εξής: 

α) Τρεις (3) μονίμους υπαλλήλους με βαθμό διευθυντή 
από αυτούς που υπάγονται στην αρμοδιότητα του Υπηρε¬ 
σιακού Συμβουλίου. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α, με τους αναπληρωτές τους, 

2) Τα υπό στοιχείο α’ μέλη της προηγούμενης παρα¬ 
γράφου ορίζονται από τον Υφυπουργό Εξωτερικών. Κατά 
την πρώτη συγκρότηση τα ανωτέρω μέλη ορίζονται, σύμ¬ 
φωνα με τις διατάΕεις της παρ. 9 του άρθρου δευτέρου 
του Ν. 2683/1999. 

3) Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως προέδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου. Κατά την πρώ¬ 
τη εφαρμογή τα ανωτέρω δύο αναπληρωματικά μέλη ορί¬ 
ζονται σύμφωνα με την παρ. 9 του άρθρου δεύτερου του 
Ν. 2683/1999. Στην περίπτωση που προεδρεύει ο ανα- 

πληρωτής του προέδρου θα συμμετέχει ως τακτικό μέλος 
ο αναπληρωτής του προεδρεύοντος. 

4) Εισηγητής ορίζεται με απόφαση του Υφυπουργού 
Εξωτερικών ο διευθυντής Διοικητικού - Οικονομικού με 
αναπληρωτή του τον προϊστάμενο του Διοικητικού Τμή¬ 
ματος. 

5) Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του, από τον 
Υφυπουργό Εξωτερικών. 

6) Η θητεία των μελώντωνΥπηρεσιακώνΣυμβουλίων εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

7) Κατά την πρώτη συγκρότηση των πρωτοβάθμιων 
Υπηρεσιακών Συμβουλίων ως αιρετοί εκπρόσωποι των 
υπαλλήλων ορίζονται οι εκπρόσωποι που αναδείχθηκαν 
από τις εκλογές για να αποτελόσουν μέλη των από 
1.1.1999 υφισταμένων Υπηρεσιακών Συμβουλίων. Όταν 
το Υπηρεσιακό Συμβούλιο κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπων των μονίμων υπαλλήλων μετέχουν δύο αι¬ 
ρετοί εκπρόσωποι του προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

8) Έως τη συγκρότηση και λειτουργία των νέων Υπηρε¬ 
σιακών Συμβουλίων, πλην εξακολουθούν να λειτουργούν 
τα κατά την έναρξη ισχύος του Ν. 2683/1999 υφιστάμενα, 
με επιφύλαξη των διατάξεων της παρ. 15 του άρθρου δεύ¬ 
τερου του ίδιου νόμου. 

9) Οι υποθέσεις που εκκρεμούνστο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του Ν. 2683/1999 και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου Υπηρεσιακού Συμβουλίου, κρίνονται από το Υπηρε¬ 
σιακό Συμβούλιο που συγκροτείται με την απόφαση αυτή, 
χωρίς να απαιτείται νέα παραπομπή των υποθέσεων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαϊου 1999 

ΟΥΦΥΠΟΥΡΓΟΣ 

ΓΡΗΓ. ΝΙΩΤΗΣ 
-♦- 

Αριθ. 2/24980/0022 (2) 

Έγκριση νυκτερινής απασχόλησης Κυριακές και εξαιρέ¬ 
σιμες ημέρες των νυκτοφυλάκων των Δημοσίων Βι¬ 
βλιοθηκών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Τις διατάξεις του Ν 2507/20 άρθρο 10 και 11. 

3. Τις διατάξεις του Ν. 814/43 (περί οργανισμού της 
Εθνικής Βιβλιοθήκης) και του Ν. 1362/49 «Περί ιδρύσεως, 
ανασυγκροτήσεως και ενιαίας οργανώσεως των ανά το 
Κράτος Βιβλιοθηκών». 

4. Τις διατάξεις του άρθρου 15 του Ν. 2592/1998 για 
υπερωριακή εργασία και τις εγκυκλίους 
2022941/2297/0022/7.4.1998 και 2/8803/0022/8.2.99 του 
Γ.Λ.Κ. 


5. Την αριθ. 2026439/3480/0022 (ΦΕΚ 462/Β76.6.97) 
Κοινή Υ.Α. (Επέκταση των διατάξεων του Ν. 2470/1997 
στο προσωπικό με σχέση εργασίας ιδιωτικού δικαίου στο 
Δημόσιο. Ν.Π.Δ.Δ. και Ο.Τ.Α.). 

6. Τις υπηρεσιακές ανάγκες της Εθνικής Βιβλιοθήκης 
της Ελλάδος και της Δημόσιας Βιβλιοθήκης Ανδρίχσαινας 
και την ανάγκη φύλαξης του υλικού των Βιβλιοθηκών αυ¬ 
τών, καθ’ όλες πς ημέρες και ώρες, όπως προκύπτει από 
τα πρακτικά των αντίστοιχων Εφορειών των Βιβλιοθηκών 
και τους πίνακες 1 και 2 που επισυνάπτονται στην απόφα¬ 
ση. 

7. Το γεγονός ότι η δαπάνη που προκαλείται από την 
απόφαση αυτή, η οποία ανέρχεται στο ποσό των 560.126 
δρχ., θα καλυφθεί από τους προϋπολογισμούς των αντί¬ 
στοιχων Βιβλιοθηκών. 

8. Την αριθμ. 1107147/1239/0006Α74.10.96 απόφαση 
ανάθεσης αρμοδιοτήτων του Υπουργείου Οικονομικών 
στους Υφυπουργούς Οικονομικών, αποφασίζουμε: 

Εγκρίνουμε για το χρονικό διάστημα από 7.3.1999 έως 
30.6.1999, υπερωριακή νυκτερινή εργασία με αμοιβή κα¬ 
τά τις Κυριακές και εξαιρέσιμες ημέρες στους παρακάτω 
υπαλλήλους 

Α) Για έναν υπάλληλο με σχέση εργασίας ιδιωτικού δι¬ 
καίου αορίστου χρόνου της Εθνικής Βιβλιοθήκης της Ελ¬ 
λάδος, του κλάδου ΥΕ Νυκτοφυλάκων με Μ.Κ. 29ο για 272 
συνολικά ώρες. 

Β) Για ένα μόνιμο υπάλληλο της Δημόσιας Βιβλιοθήκης 
Ανδρίτσαινας, του κλάδου ΥΕ Νυκτοφυλάκων με Μ.Κ. 29ο 
για 120 ώρες συνολικά. 

Η εργασία αυτή και στις δύο περιπτώσεις θα παρέχεται 
από 22ας ώρας μέχρι 6ης πρωινής. 

Η απόφαση αυτή, που εκδίδεται σε εφαρμογή του Ν. 
2470/97. να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Απριλίου 1999 

οι υπουργοί 

νφγπ ΟΙΚΟΝΟΜΙΚΩΝ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣ. ΑΡΣΕΝΗΣ 

-Φ- 

Αριθ. Φ 42/οικ. 562 (3) 

Αύξηση της ασφαλιστικής εισφοράς του Κλάδου Σύντα¬ 
ξης του Τ.Σ.Α.Υ. των ασφαλισμένων μέχρι 31.12.1992. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 4 του Ν. 982/79 
(Α’ 262), σε συνδυασμό με τις διατάξεις της παρ. 3 του άρ¬ 
θρου 44 του Ν. 2084/92 (ΑΊ65). 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α' 137), το Π.Δ. 366/1998 «Διορισμός 
Υπουργών και Υφυπουργών (ΦΕΚ 245Α’) και την αρ. 
1749/4.11.1998 απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στον Υφυπουργό Εργασίας και Κοι¬ 
νωνικών Ασφαλίσεων» (ΦΕΚ 1171 Β’). 

3. Το Π.Δ. 213/92 «Οργανισμός της Γενικής Γραμματεί¬ 
ας Κοινωνικών Ασφαλίσεων του Υπουργείου Εργασίας 
και Κοινωνικών Ασφαλίσεων» (Α’ 102). 

4. Το Π.Δ. 372/95 «Μεταφοράτης Γενικής Γραμματείας 
Κοινωνικών Ασφαλίσεων από το Υπουργείο Υγείας, Πρό- 

νοιας και Κοινωνικών Ασφαλίσεων, στο Υπουργείο Εργα¬ 
σίας (Α 201). 

5. Την αρ. 109/28.1.99 απόφαση του Δ.Σ. του Τ.Σ.Α,Υ. 

6 Το από 2.4.99 Υπηρεσιακό Σημείωμα της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων. 

7. Τις διατάξεις του άρθρου 27του Ν. 2081/92 (Α’ 154), 
βάσει των οποίων γίνεται γνωστό ότι από την απόφαση 
αυτή δεν προκαλείται δαπάνη οε βάρος του κρατικού 
προϋπολογισμού ούτε του προϋπολογισμού του Τ.Σ.Α.Υ., 
αποφασίζουμε. 

Αυξάνεται, από 1.1.99, κατά ποσοστό 6%, η μηνιαία 
ασφαλιστική εισφορά του Κλάδου Σύνταξης των ασφαλι¬ 
σμένων του Τ.Σ Α.Υ., που υπήχθησαν στην ασφάλιση μέ¬ 
χρι 31.12.92, ή, υπήχθησαν μετά την 1.1.93 αλλά δεν θεω¬ 
ρούνται «νέοι ασφαλισμένοι» κατά την έννοια των διατά¬ 
ξεων του Ν. 2084/92 (Α' 165). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαίου 1999 
ο υφυπουργός 

ΦΟΙΒΟΣ ΙΩΑΝΝΙΔΗΣ 

-♦- 

Αριθ. Φ 42/445 (4) 

Αύξηση συντάξεων του Τ.Σ.Α.Υ, 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/92 «Ανα¬ 
μόρφωση της Κοινωνικής Ασφάλισης και άλλες διατά¬ 
ξεις» (ΦΕΚ 165 Α’) καθώς καιτοαρ. 769/8/11.1.99 έγγρα¬ 
φο του Υπουργείου Εθνικής Οικονομίας σχετικά με την 
αύξηση των συντάξεων και των εφάπαξ παροχών των φο¬ 
ρέων Κοινωνικής Ασφάλισης για το έτος 1999 

2. Τις διατάξεις της παρ. 2 του άρθρου 7 του Ν. 982/79 
(ΦΕΚ 239 Α’). 

3. Τις διατάξεις των άρθρων 23, 24 και 27 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137 Α’) και Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157 Α’). 

4. Το Π.Δ/γμα 366/98 «Διορισμός Υπουργών και Υφυ¬ 
πουργών» (ΦΕΚ 245Α') και την αρ. 1749/4.11.98 απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων» (ΦΕΚ 
1171 Β'). 

5. Το Π.Δ/γμα 213/92 «Οργανισμός της Γενικής Γραμ¬ 
ματείας Κοιν. Ασφαλίσεων» (ΦΕΚ 102 Α’). 

6. Το Π.Δ. 372/95 «Μεταφορά της Γενικής Γ ραμματείας 
Κοινωνικών Ασφαλίσεων από το Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας» (ΦΕΚ 201 Α’). 

7. Τις διατάξεις του άρθρου 30 του Ν. 1027/80 (ΦΕΚ 
49Α’), όπως αυτές ισχύουν μετά την αντικατάσταση και 
συμπλήρωσή τους από τις διατάξεις του άρθρου 7 του Ν. 
1275/82 (ΦΕΚ 100 Α’) και του άρθρου 43 του Ν. 1469/84 
(ΦΕΚ 111 Α’). 

8. Τις διατάξεις της παρ. 3 του άρθρου 29Α του Ν. 
1558/85 όπως προστέθηκαν με το άρθρο 27 του Ν. 
2081/1992 «Ρύθμιση του θεσμού των Επιμελητηρίων, 


τροποποίηση των διατάξεων του Ν. 1712/1987γιατον εκ¬ 
συγχρονισμό των επαγγελματικών οργανώσεων, των 
εμπόρων, βιοτεχνών και λοιπών επαγγελματιών και άλλες 
διατάξεις» (ΦΕΚ 154 Α’). 

Από την απόφαση αυτή δεν επιβαρύνεται ο Κρατικός 
Προϋπολογισμός ούτε επέρχεται μείωση των εσόδων 
του. 

Η δαπάνη που προκύπτει ανέρχεται στο ποσό των 2.458 
εκ δρχ. περίπου για το έτος 1999 και καλύπτεται από το 
προϋπολογισθέν πλεόνασμα του ΤΣΑΥ έτους 1999 (Κωδ. 
αριθμοί 0611,0615, 0618, 0639) καθώς και από την αύξη¬ 
ση των εισφορών κατά 6%, από 1.1.99 (Υ.Α.Φ42/οικ.562/ 
14.5.1999). 

9. Την αρ. 109/28.1.1999 απόφαση του Δ.Σ. του ΤΣΑΥ, 
αποφασίζουμε: 

Άρθρο 1 

Οι συντάξεις που καταβάλλει το ΤΣΑΥ, αυξάνονται, από 
1.1.99 ως εξής: 

1,4% επί του ποσού αυτών όπως έχει διαμορφωθεί την 
31 η Δεκεμβρίου 1998 για διορθωτικό ποσό και 

- Πέραν του διορθωπκού ποσού κατά: 

2,5% για ποσό σύνταξης μέχρι 250.000 δρχ. και 

2% για το τμήμα της σύνταξης από 250.000 δρχ. και 
άνω. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαίου 1999 
ο υφυπουργοί 

ΦΟΙΒΟΣ ΙΩΑΝΝΙΔΗΣ 

- «- 

Αριθ.Φ. 42/01Κ. 563 (5) 

Αύξηση του ποσοστού προσαύξησης των συντάξεων 
των μονοσυνταξιούχων του ΤΣΑΥ. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 18 του Ν. 
1976/1991 «Αντικατάσταση και συμπλήρωση διατάξεων 
της συνταξιοδοτικής νομοθεσίας, μεταρρύθμιση του συ- 
ντακιοδοτικού καθεστώτος των αγωνιστών Εθνικής Αντί¬ 
στασης και άλλες διατάξεις» (ΦΕΚ 184 Α). 

2. Τις διατάξεις των άρθρων 23,24 και 27 του Ν. 1558/85 
«Κυβέρνηση και Κυβερνητικά Όργανα» (ΦΕΚ 137 Α) και 
του Π.Δ. 437/85 «Καθορισμός και ανακατανομή των αρ¬ 
μοδιοτήτων των Υπουργείων (ΦΕΚ 157 Α). 

3. Το Π. Δ/γμα 366/1998 «Διορισμός Υπουργών, και 
Υφυπουργών (ΦΕΚ 245 Α) και την αριθμ. 1749/4.11.98 
Απόφαση του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στον Υφυπουργό Εργασίας και Κοινωνικών Ασφαλί¬ 
σεων» (ΦΕΚ 1171 Β). 

4. Το Π.Δ/γμα 372/95 «Μεταφορά της Γ ενικής Γ ραμμα¬ 
τείας Κοινωνικών Ασφαλίσεων από το Υπουργείο Υγείας, 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας» (ΦΕΚ 201 Α). 

5. Το Π. Δ/γμα 213/92 «Οργανισμός της Γενικής Γραμ¬ 
ματείας Κοινωνικών Ασφαλίσεων» (ΦΕΚ 102 Α). 

6. Τις διατάξεις του άρθρου 30 του Ν. 1027/1980 (ΦΕΚ 
49 Α). όπως αυτές ισχύουν μετά την αντικατάσταση και 
συμπλήρωσή τους από τις διατάξεις του άρθρου 7 του Ν. 
1275/1982 (ΦΕΚ 100 Α) και του άρθρου 43 του Ν. 
1469/1984 (ΦΕΚ 111 Α). 

7. Τις διατάξεις της παρ. 3 του άρθρου 29 Α του Ν. 
1558/1985 όπως προστέθηκαν με το άρθρο 27 του Ν. 
2081/1992 «Ρύθμιση του θεαμού των Επιμελητηρίων, των 
επαγγελματικών οργανώσεων, των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 154 
Α}. 

Από την απόφαση αυτή δεν επιβαρύνεται ο Κρατικός 
Προϋπολογισμός ούτε επέρχεται μείωση των εσόδων 
του, 

Η δαπάνη που προκύπτει ανέρχεται στο ποσό των 
300,000.000 δρχ., περίπου, για το έτος 1999 και καλύπτε¬ 
ται από το προϋπολογισθέν πλεόνασμα του ΤΣΑΥ έτους 
1999 (κωδ, αρ, 0611,0615,0618, 0639). 

8. Την αρ. 109/28.1.1999 απόφαση του Δ.Σ. του ΤΣΑΥ. 

9. Την από 2.4.1999 οικονομική έκθεση της Δ/νσης Ανα- 
λογιστικών Μελετών της Γενικής Γραμματείας Κοινωνι¬ 
κών Ασφαλίσεων, αποφασίζουμε: 

Αρθρο 1 

Τα ποσοστά προσαύξησης των συντάξεων των μονοσυ- 
νταξιούχων του ΤΣΑΥ, που προβλέπονται από τις διατά¬ 
ξεις του εδαφ. α' της παρ. 8 του άρθρου 7 του Ν. 982/79 
όπως αντικαταστάθηκαν από τις διατάξεις της παρ. 3 του 
άρθρου 18 του Ν. 1976/91, αυξάνονται, από 1.1.99, ως 
εξής: 

α. Των μεν μονοσυνταξιούχων του Ταμείου που συντα- 
ξιοδοτήθηκαν από την ίδρυση του μέχρι την 31.12.1981, 
κατά 2.5 ποσοστιαίες μονάδες δηλ. από 17, 5% σε 20%. 

β. Των μονοσυνταξιούχων που εξήλθαν το 1982, κατά 5 
ποσοστιαίες μονάδες δηλ. από 45% σε 50%. 

γ. Των μονοσυνταξιούχων που εξήλθαν το 1983, κατά 
2,5 ποσοστιαίες μονάδες, δηλ. από 47,5% σε 50%. 

δ. Των μονοσυνταξιούχων που εξήλθαν το 1984 και το 
1985, κατά 2,5% ποσοστιαίες μονάδες δηλ. από 47,5% σε 
50%. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14Μάίου 1999 

Ο ΥΦΥΠΟΥΡΓΟΙ 

ΦΟΙΒΟΣ ΙΩΑΝΝΙΔΗΣ 
-*- 

Αριθμ. 142/4/67 (6) 

Τροποποίηση και συμπλήρωση απόφασης διορισμού 
Προέδρου, Αντιπροέδρου, Μελών και Γραμματέα του 
Διοικητικού Συμβουλίου του Ταχυδρομικού Ταμιευτη¬ 
ρίου. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Εχοντας υπόψη: 

1. Τις διατάξεις του άρθρου 13 του Ν. 2690/1999 (ΦΕΚ 
45 Α799) «Κύρωση του Κώδικα Διοικητικής Διαδικασίας 
και άλλες διατάξεις». 

2. Τις διατάξεις του άρθρου 4 του Π.Δ. 366/96 (ΦΕΚ 236 


Α796) «Οργανισμός του Ταχυδρομικού Ταμιευτηρίου». 

3. Την με αριθ. 93/13.2.1998 (ΦΕΚ 154 Β /98) απόφαση 
του Υπουργού Μεταφορών και Επικοινωνιών «Διορισμός 
Προέδρου, Αντιπροέδρου, Μελών και Γραμματέα του Δι¬ 
οικητικού Συμβουλίου του Ταχυδρομικού Ταμιευτηρίου». 

4. Την από 5.1.1999 λύση της υπαλληλικής σχέσης του 
Δημητρίου Βαράκη, Προϊσταμένου Δ.εύθυνσηςτου Γενι¬ 
κού Λογιστηρίου του Κράτους και τακτικού μέλους του 
Δ.Σ. του Ταχυδρομικού Ταμιευτηρίου, λόγω συμπλήρω 
σης 35ετίας και 60ού έτους της ηλικίας του (ΦΕΚ 2 
Γ/12.1.1999). 

5. Την από 5.4.1999 αίτηση παραίτησης από τα καθήκο¬ 
ντα της ως αναπληρωματικού μέλους του Δ.Σ. του Ταχυ¬ 
δρομικού Ταμιευτηρίου, της Μυρσίνης Τσαχπίνη Προϊστά¬ 
μενης Διεύθυνσης του Γ ενικού Λογιστηρίου του Κρότους. 

6. Το με αριθ. 2/25278/0094/16.4.1999 έγγραφο του Γε¬ 
νικού Λογιστηρίου του Κράτους «Υπόδειξη εκπροσώπου 
για το Διοικητικό Συμβούλιο του Ταχυδρομικο ύ Ταμιευτη- 
ρίου». 

7. Την ανάγκη της εύρυθμης λειτουργίας του Διοικητι¬ 
κού Συμβουλίου του Ταχυδρομικού Ταμιευτηρίου, απο¬ 
φασίζουμε: 

Τροποποιούμε την με αριθμό 93/13.2 98 (ΦΕΚ 154 
Β/98) απόφασή μας «Διορισμός Προέδρου, Αντιπροέ¬ 
δρου, Μελών και Γραμματέα του Διοικητικού Συμβουλίου 
του Ταχυδρομικού Ταμιευτηρίου» και ορίζουμε: 

1. Τον Δημήτριο Ραψομανίκη Γενικό Διευθυντή Μισθών 
και Συντάξεων του Γ.Λ. του Κράτους, ως τακτικό μέλος 
του Δ.Σ. του Ταχυδρομικού Ταμιευτηρίου, σε αντικατά¬ 
σταση του Δημητρίου Βαράκη. με αναπληρωτή του τον 
Βασίλειο Κατριβέση Προϊστάμενο Διεύθυνσης του Γ.Λ 
του Κράτους σε αντικατάσταση της Μυρσίνης Τσαχπίνη. 

2. Η θητεία τους ορίζεται για τον υπόλοιπο χρόνο της 
τριετούς θητείας των μελών του Διοικητικού Συμβουλίου, 
ο οποίος αρχίζει από τη δημοσίευση της απόφασης αυτής 
στην Εφημερίδα της Κυβερνήσεως και λήγει στις 
20 . 2 . 2001 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αριθμ. 31196 (7) 

Μεταβίβαση αρ μοδιοτήτων του Γ ενικού Γ ραμματέα Περι¬ 
φέρειας Κ. Μακεδονίας στον Προϊστάμενο Διεύθυν¬ 
σης και τους Προϊσταμένους της ΔΙ.ΠΕ.ΧΩ. Κ. Μακε¬ 
δονίας. 

Ο ΓΕΝΙΚΟΣ ΓΡΑΜΜΕΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

α. Του Ν. 3200/1955 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστε¬ 
ρα. 

β. Του Ν. 1622/86 «Τοπική αυτοδιοίκηση - περιφερειακή 
ανάπτυξη και δημοκραπκός προγραμματισμός» και του 
Ν. 1832/1989. 

γ. Του Π.Δ. 51/1987 «Καθορισμός των περιφερειών της 
χώρας για το σχεδίασμά και συντονισμό της περιφερεια¬ 
κής ανάπτυξης». 

δ. Τις διατάξεις του Ν. 2503/97 (ΦΕΚ 107/Α) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Την ανάγκη απλούστευσης των διαδικασιών που αφο¬ 
ρούν στη σύντομη διεκπεραίωση των υπηρεσιακών θεμά¬ 
των, στην άμεση εξυπηρέτηση των πολιτών και στην εξα¬ 
σφάλιση της εύρυθμης και αποδοτικής λειτουργίας των 
υπηρεσιών της Περιφέρειας. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ- 
ϋπολιγισμού, αποφασίζουμε: 

Α. Μεταβιβάζουμε στον Προϊστάμενο της Διεύθυνσης 
την αρμοδιότητα να υπογράφει «Με Εντολή Γενικού 
Γραμματέα Περιφέρειας Κ. Μακεδονίας» αποφάσεις, έγ¬ 
γραφα και λοιπές διοικητικές πράξεις σε θέματα της 
Δ/νσης που αφορούν: 

1. Την αντιμετώπιση των υποθέσεων που υπάγονται 
στην αρμοδιότητα της Δ/νσης και την παροχή ειδικών 
οδηγιών, εφόσον οι οδηγίες αυτές δεν ανάγονται σε έργα 
ή υποθέσεις γενικώτερου ενδιαφέροντος 

2. Την υπογραφή εγγράφων αρμοδιότητας των τμημά¬ 
των και γραφείων μείζονος σημασίας ή ιεραρχικού ελέγ¬ 
χου των ενεργειών τους. 

3. Την χορήγηση αντιγράφων από τα τηρούμενα δια¬ 
βαθμισμένα έγγραφα. 

4. Τη θεώρηση όλων των σχεδίων και τευχών εγκεκρι¬ 
μένων μελετών 

5. Την έγκριση κανονικών αδειών των υπαλλήλων της 
Δ/νσης πλην του ιδίου που η έγκριση θα γίνεται από το Γε¬ 
νικό Γραμματέα της Περιφέρειας. 

6. Τα ημερολόγια κίνησης εκτός έδρας ως και τις απο¬ 
φάσεις έγκρισης κίνησης εκτός έδρας, εντός της Περιφέ¬ 
ρειας Κεντρικής Μακεδονίας, των υπαλλήλων της Δ'νσης 
πλην του ιδίου που η έγκριση θα γίνεται από το Γενικό 
Γ ραμματέα της Περιφέρειας. 

7. Την υπογραφή μισθολογικών καταστάσεων. 

8. Την υπογραφή βεβαιώσεων αποδοχών και κάθε εί¬ 
δους βεβαιώσεων που άπτονιαι μισθολογικών θεμάτων 
των υπαλλήλων της Δ/νσης. 

9. Την υπογραφή καταστάσεων διοικητικών δαπανών 
της Δ/νσης συμπεριλαμβανομένων και των δαπανών κίνη¬ 
σης Κρατικών αυτοκινήτων. 

10. Τον έλεγχο πληρωμής του προσωπικού για οδοιπο¬ 
ρικά έξοδα και ημερήσιες αποζημιώσεις ως και κάθε προ¬ 
σθετής παροχής σε βάρος του Δημοσίου ή άλλων Ειδικών 
Λογαριασμών. 

11. Τη θεώρηση των διαγραμμάτων που συνοδεύουν δι¬ 
οικητικές πράξεις που αναφέρονται σε πολεοδομικές 
ρυθμίσεις (εγκρίσεις, επεκτάσεις, τροποποιήσεις κ.λ π. 
ρυμοτομικών σχεδίων, αναστολή εκτέλεσης οικοδομικών 
εργασιών και χορήγησης οικοδομικών αδειών κ,λ.π.). 

12 Τις ενέργειες προς το Εθνικό Τυπογραφείο. 

13. Την αποστολή φακέλων και παροχή πληροφοριών 
στο Ελεγκτικό Συνέδριο και λοιπά Διοικητικά Δικαστήρια 
και τις Νομικές Υπηρεσίες (Υ.ΠΕ.ΧΩ.Δ.Ε. και Υ.ΜΑ.Θ ). 

14. Την σύσταση επιτροπών για τηνπαραλαβή μελετών 
και έργων αρμοδιότητας της Δ/νσης. 

15. Την θεώρηση των βιβλιαρίων νοσηλίας. 

16. Τον ορισμό των αναπληρωτών των Προϊσταμένων 
των Τμημάτων και Γραφείων της Δ/νσης καθώς και τις 
εσωτερικές μετακινήσεις υπαλλήλων από Τμήμα σε Τμή¬ 
μα, Γ ραφείο. 


17. Την παραπομπή στο αρχείο εκείνων των υποθέσεων 
για τις οποίες δεν απαιτείται ενέργεια και αφορούν θέμα 
τα αρμοδιότητας περισσοτέρων του ενός Τ ρημάτων. 

18. Την έγκριση συμμετοχής των υπαλλήλων της 
Δ/νσης σε σεμινάρια, συνέδρια, ημερίδες κ.λ. π. 

19. Την έγκριση παρεκκλίσεων για εγκαταστάσεις εκτός 
εγκεκριμένων σχεδίων και εκτός ορίων οικισμών, σύμφωνα 
με τις διατάξειςτου από 24.5.1985 Π. Δ/τος (ΦΕΚ270 Δ). 

Β. Στους Προϊσταμένους των Τμημάτων της Διεύθυν 
σης μεταβιβάζεται η αρμοδιότητα να υπογράφουν «Με 
εντολή Γ ενικού Γ ραμματέα Περιφέρειας Κ. Μακεδονίας» 
έγγραφα και λοιπές διοικητικές πράξεις σε θέματα που 
αφορούν: 

1. Την αντιμετώπιση των υποθέσεων που υπάγονται 
στις αρμοδιότητες των Τμημάτων ως αυτές περιγράφο 
νται στο άρθρο 6 παρ. 6 του Ν. 2503/97. 

2 Την παραπομπή στο αρχείο υποθέσεων αρμοδιότη 
τάς τους που έχουν περατωθεί ή για τις οποίες δεν απαι¬ 
τείται ενέργεια. 

3. Τη βεβαίωση της ακρίβειας και χορήγηση αντιγρά¬ 
φων εγγράφων, όπου τούτο επιτρέπεται απο τις κείμενες 
διατάξεις ή συνάγεται από την φύση του εγγράφου. 

4. Την έκδοση πιστοποιητικών και βεβαιώσεων για νόμι- 
μη χρήση σε θέματα που μπορεί από το νόμο να βεβαιω¬ 
θούν από στοιχεία που τηρούνται στη Δ/νση. 

5. Την επιστροφή αναφορών που δεν υποβλήθηκαν ιε¬ 
ραρχικά. 

6. Τις απαντήσεις σε αναφορέςπου αφορούν ζητήματα 
για τα οποία η Δ/νση έχει λάβει θέση 

7. Τα έγγραφα ή τηλεγραφήματα εσωτερικού με προ¬ 
παρασκευαστικό και πληροφοριακό χαρακτήρα. 

8. Την υπογραφή δελτίων εξόδων για κίνηση εκτός Υπηρε¬ 
σίας ή άλλους λόγους των υπαλλήλων των Τμημάτων τους. 

Οι εξουσιοδοτημένοι με την απόφαση αυτή να υπογρά¬ 
φουν «Με Εντολή Γ ενικού Γ ραμματέα Περιφέρειας Κ. Μα¬ 
κεδονίας» υποχρεούνται να τηρούν ενήμερα τα ανώτερα 
αυτών υπηρεσιακά κλιμάκιά για κάθε σοβαρό κατά την 
κρίση τους θέμα της αρμοδιότητας τους ή και να προ¬ 
σκομίζουν σε υπέρτερο κλιμάκιο για υπογραφή έγγραφα 
που αφορούν τα θέματα αυτά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Σεπτεμβρίου 1997 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. οικ. 6877 (8) 

Ανάθεση άσκησης αρμοδιοτήτων στον Γενικό Διευθυντή 
της Περιφέρειας Κεν. Μακεδονίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97, αριθμ. 1, παρ. 2 (ΦΕΚ 
107 Α' 30.5 97) για τη «Διοίκηση, οργάνωση, στελέχωση 
της Περιφέρειας κ.λπ.». 

2. Τις διατάξειςτου αρ. 29 του Ν. 1558/85 όπως ισχύει. 

3. Την υπ’ αρ. 3049/21 5.98 απόφαση «περί τοποθετή- 
σεως Γενικού Διευθυντή στην Περιφέρεια Κεντρικής Μα¬ 
κεδονίας». 

4. Την ανάγκη ταχύτερης αντιμετώπισης των υπηρεσια¬ 
κών θεμάτων και της απρόσκοπτης λειτουργίας των Πε¬ 
ριφερειακοί Υπηρεσιών. 

5 Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε όλες τις μέχρι σήμερα εκδοθείσες απο¬ 
φάσεις μεταβίβασης αρμοδιοτήτων μας στους προϊστα¬ 
μένους οργανικών μονάδων των Υπηρεσιών της Περιφέ¬ 
ρειας, όπως εκτίθενται αναλυτικότερα κατωτέρω: 

Μεταβιβάζουμε στο Γενικό Δ/ντή της Περιφέρειας Κε¬ 
ντρικής Μακεδονίας τις ακόλουθες αρμοδιότητές μας: 

Α ΓΕΝΙΚΑ (οριζόντια για όλες τις υπηρεσίες της Περι¬ 
φέρειας) 

1. Τις αρμοδιότητες που έχουν σχέση με το συντονισμό 
και την εποπτεία των υπηρεσιών της Περιφέρειας. 

2. Έγγραφα ερωτήματα προς τα Υπουργεία καθώς και 
έγγραφα προς τη Νομική Υπηρεσία για παροχή σχετικών 
γνωμοδοτήσεων. 

3. Το διορισμό του προσωπικού γενικά, τις απολύσεις 
και τις τοποθετήσεις όλων των υπαλλήλων της Περιφέ¬ 
ρειας. 

4. Τη συγκρότηση και ανασυγκρότηση επιτροπών για 
τη διεκπεραίωση έργων και δράσεων που έχουν αποφα- 
σισθεί από το Γενικό Γραμματέα, εκτός της συγκρότησης 
και ανασυγκρότησης του Υπηρεσιακού Συμβουλίου των 
ΟΤΑ όλων των Ν ομών της Περιφέρειας καθώς και εκείνων 
που η συγκρότησή τους έχει ανατεθεί σε άλλα όργανα. 

5. Τη χορήγηση κανονικών, αναρρωτικών και λοιπών 
αδειών καθώς και των εκτός έδρας εντός και εκτός Περι¬ 
φέρειας Κεντρικής Μακεδονίας και εντός της χώρας των 
μετακινήσεων των προϊσταμένων όλων των Δ/νσεων της 
Περιφέρειας πλην των Προϊσταμένων των Δ/νσεων Δα¬ 
σών των Νομών. 

6. Πειθαρχική δικαιοδοσία επί όλων των υπαλλήλων της 
Περιφέρειας, πλην Διευθυντών και Τμηματαρχών. 

7. Έγκριση χορήγησης άδειας άσκησης ιδιωτικού έρ¬ 
γου με αμοιβή η χωρίς αμοιβή όλων των υπαλλήλων της 
Περιφέρειας. 

6. ΕΙΔΙΚΑ 

• Για τη Δ/νση Διοίκησης 

Ολες οι αρμοδιότητες που παρατίθενται παρακάτω: 

1. Κατάρτιση και εφαρμογή προγραμμάτων εκπαίδευ¬ 
σης του προσωπικού και η αξιοποίηση των μετεκπαιδευ- 
θέντων. 

2. Βασικές εγκύκλιοι που αναφέρονται σε θέματα ορ¬ 
γάνωσης και λειτουργίας των υπηρεσιών της Περιφέρει¬ 
ας και γενικών κατευθύνσεων που εκδίδονται από το Γενι¬ 
κό Γραμματέα. 

3. Την ευθύνη κατάρτισης και παρακολούθησης του 
ετήσιου προϋπολογισμού των τροποποιήσεων αυτού και 
την εποπτεία και έλεγχο των οικονομικών ζητημάτων της 
Περιφέρειας. 

• Των Δ/νσεων Τοπικής Αυτοδιοίκησης και Διοίκησης 
των Νομών της Περιφέρειας 

Όλες οι αρμοδιότητες που παρατίθενται παρακάτω: 

1 Την αναγνώριση ή μη δικαιούχων στεγαστικής συν¬ 
δρομής προγραμμάτων λαϊκής κατοικίας και προσφύ¬ 
γων. 

2. Την έκδοση, τροποποίηση και ανάκληση παραχωρη¬ 
τηρίων. 

3. Τη νομιμοποίηση αυθαιρέτων κατόχων κρατικών ακι¬ 
νήτων και τη διοικητική αποβολή αυτών. 

4. Την απόφαση παραχώρησης κυριότητας κοινοχρή¬ 
στων εκτάσεων αρμοδιότητας Πολιτικής Γης (πρώην 
Εποικισμού). 


5. Την ανάθεση εκτέλεσης έργων και προμηθειών 
προϋπολογισμού δαπάνης από εκατό εκατομμύρια 
(100.000.000) δρχ. έως πεντακόσια εκατομμύρια 
(500.000.000) δρχ. 

• Της Δ/νσης Αυτοδιοίκησης και Αποκέντρωσης της 
Περιφέρειας 

Τις αρμοδιότητες που παρατίθενται παρακάτω: 

1. Την αναγνώριση ή μη δικαιούχων στεγαστικής συν¬ 
δρομής προγραμμάτων λαϊκής κατοικίας και προσφύ¬ 
γων. 

2. Την έκδοση, τροποποίηση και ανάκληση παραχωρη¬ 
τηρίων. 

3. Τη νομιμοποίηση αυθαιρέτων κατόχων κρατικών ακι¬ 
νήτων και τη διοικητική αποβολή αυτών. 

4. Την απόφαση παραχώρησης κυριότητας κοινοχρή¬ 
στων εκτάσεων αρμοδιότητας Πολιτικής Γης (πρώην 
Εποικισμού). 

5. Τις απαντήσεις σε Υπουργεία και ιδιώτες, ύστερα από 
καταγγελίες ιδιωτών. 

6. Την ανάθεση εκτέλεσης έργων και προμηθειών προ¬ 
ϋπολογισμού δαπάνης από εκατό εκατομμύρια 
(100.000.000) δρχ. έως πεντακόσια (500.000,000) δρχ. 

• Της Δ/νσης Δασών της Περιφέρειας και των Δ/νσεων 
Δασών των Νομών 

Όλες τις αρμοδιότητες που παοατίθενται παρακάτω 

I. ΔΙΟΙΚΗΤΙΚΑ 

1. Συγκρότηση Περιφερειακών Συμβουλίων (άρθρο 10 
Ν. 998/79 παρ. 3,4) 

2. Υπογραφή προπαρασκευαστικών εκτελεστικών εγ¬ 
γράφων και υπομνηστικών αυτών που παρέχουν πληρο¬ 
φορίες που απευθύνονται στις Κεντρικές Υπηρεσίες και 
είναι μεγάλης σημασίας. 

3. Έγκριση παράστασης εκπροσώπου του Ν.Σ. του 
Κράτους ή διορισμό δικηγόρου σε δίκη κατά δασικού 
υπαλλήλου (άρθρ. 38 παρ. 8 Ν. 1845/89). 

II. ΔΙΑΧΕΙΡΙΣΗ - ΕΚΜΕΤΑΛΛΕΥΣΗ ΔΑΣΩΝ - ΔΑΣΙΚΩΝ 
ΕΚΤΑΣΕΩΝ 

1. Απόφαση για ανταλλαγή δημοσίων εκτάσεων δασι¬ 
κών ή μη με αξιόλογες δασικές ή μη εκτάσεις που ανή¬ 
κουν σε φυσικά ή νομικά πρόσωπα (άρθρ 50 Ν.Δ. 86/69). 

2. Παραχώρηση καστανοτεμαχιων (άρθ. 16 Ν. 1734/87) 

3. Παραχώρηση δασικών εκτάσεων για στρατιωτικούς 
σκοπούς (άρθ. 17 παρ. 2, 3 Ν. 1734/87) 

4. Απόφαση διάθεσης δημοσίου δασικού προσωπικού 
σε ιδιοκτήτες δασών (άρθ. 184 του Ν.Δ. 86/69 και Π.Δ 
2026/92). 

5. Απαγόρευση αιγοβοσκής σε δάση (άρθρ. 28 Ν. 
2040/92 και Π.Δ. 94/93). 

III. ΔΑΣΟΤΕΧΝΙΚΑ ΕΡΓΑ - ΕΡΓΑΣΙΕΣ 

1. Έγκριση εκτέλεσης μεγάλων έργων εντός δασών ή 
δασικών εκτάσεων (Ν. 998/79 άρθ. 58 παρ. 1 και Π Δ 
94/93). 

2. Έγκριση εκτέλεσης δημοσίου δασικού έργου από εν¬ 
διαφερόμενο φυσικό ή νομικό πρόσωπο με δαπάνη του 
(άρθ. 20 παρ. 6 Ν. 1418/84 και Π.Δ. 94/93) 

3. Η έγκριοη παραχώρησης κατα χρήση των χώρων δα¬ 
σικής αναψυχής σε Δήμους και Κοινότητες (Π.Δ. 94/93 
και 66102/970/23.2.95 Δ/γή Υπ. Γεωργίας). 

4. Απόφαση ανάθεσης εκπόνησης διαχειριστικών μελε¬ 
τών και μελετών πόσης φύσεως δασικών έργων και εργα¬ 
σιών σε ιδιώτες μελετητές ως και η λήψη αποφάσεων για 
τα ανακύπτοντα κατά την εκπόνηση των ανωτέρω μελε¬ 
τών θέματα επί παρατάσεων προθεσμιών και επιβολής 

ποινικών ρητρών ή εκπτώσεων τούτων (Β.Δ. 709/70 αρθ. 
1, Δεί, Β.Δ. 192/72αρθ. 1 ΙΙΙ.γΙ, Π.Δ 437/81 αρ. 2 παρ. 1, 
Ν. 716/77 αρθ. 19 & 20). 

IV ΠΡΟΣΤΑΣΙΑ ΔΑΣΩΝ 

1. Συγκρότηση επιτροπής διενέργειας αποτερματισμου 
και οριοθέτησης Δημοσίων Δασών (παρ. 73 Ν. 998/79 και 
Π.Δ. 577/80). 

V. ΘΗΡΑ 

1. Έκδοση απόφασης κανονισμού, οργάνωσης, λει¬ 
τουργίας και διαχείρισης Εθνικών Δρυμών {άθρ. 5 παρ. 2 
Ν.Δ. 996/71 και Π.Δ. 94/93). 

2. Απόφαση κήρυξης στοιχείων της φύσης και του τοπί¬ 
ου (μεμονωμένα δένδρα) ως διατηρητέα μνημεία της φύ¬ 
σης (άρθρ. 3 παρ. 3 Ν.Δ. 996/71 και Π.Δ. 94/93). 

3. Ίδρυση κρατικών εκτροφείων θηραμάτων (άρθρ. 3 
και 4 παρ. 1 Ν. 177/75 & Π.Δ. 94/93). 

4. Ίδρυση ελεγχόμενων κυνηγετικών περιοχών και το¬ 
ποθέτησης προσωπικού (άρθ. 3 και 4 παρ. 15 Ν. 177/75 
και αρθ 29 Ν. 2040/92). 

5. Η απόφαση χαρακτηρισμού μη δημοσίων εκτάσεων 
ως κυνηγετικών περιοχών επί αιτήσεων των ιδιοκτητών, η 
έγκριση μελετών ή πινάκων διαχείρισης του θηραματικού 
πλούτου αυτών, η έγκριση του ετήσιου προγράμματος 
Θήρας και ο καθορισμός εισπραττόμενου δικαιώματος 
των ιδιοκτητών των εκτάσεων αυτών από τους νόμιμους 
εφοδιασμένους με άδεια Θήρας κυνηγούς (Ν. 177/75 
άρθ. 4παρ. 13. ΠΔ453/77άρθ. 6παρ. 1,2και3). 

6. Ο χαρακτηρισμός συνιδιοκτητών εκτάσεων στις 
οποίες το Δημόσιο μετέχει κατά το μικρότερο ποσοστό 
ιδιοκτησίας, ως ιδιωτικών Ε.Κ.Π., ο καθορισμός μισθώμα¬ 
τος υπέρ του Δημοσίου, ως και ο καθορισμός του ετησί¬ 
ου δικαιώματος Θήρας υπέρ των συνιδιοκτητών (ΠΔ 
453/77 αρθ. 6 παρ 4). 

7. Η χορήγηση άδειας ερευνών (Σύλληψη, συλλογή, κα¬ 
τοχή, μεταφορά, εξαγωγή κλπ. ορισμένων ειδών) της Ελ¬ 
ληνικής χλωρίδας και πανίδας (Ν. 177/75 αρθ. 1 και 6 ΠΔ 
67/81). 

8. Έκδοση απόφασης περί απαγόρευσης της Θήρας και 
χορήγηση άδειας Θήρας σε ορισμένες περιφέρειες και 
ορισμένα άτομα για λόγους εθνικής ασφάλειας και η ανά¬ 
κληση χορηγηθείσης άδειας (αρθ. 264 ΝΔ 86/69 παρ. 4 
και 5 και Β.Δ. 733/69). 

9. Ο διορισμός ταμία και τρίτου μέλους Εξελεγκτικής 
Επιτροπής των Κυνηγετικών Συλλόγων (άρθ. 266 παρ. 7 
ΝΔ 86/69 και 25234/1637/7.4.76 απόφ. Υπ. Γεωργίας. 

10. Χαρακτηρισμός επιβλαβών θηραμάτων στην Ε.Κ.Π. 
πέραν των περιλαμβανοένων στην απόφαση χαρακτηρι¬ 
σμού ως επιβλαβών για όλη τη χώρα, ρύθμιση της αμοι¬ 
βής για την εξόντωσή τους και σε κάθε άλλη λεπτομέρεια 
(Π.Δ. 453/77 άρθ. 2 παρ. 4). 

• Της Δ/νσης Περιβάλλοντος και Χωροταξίας 


Όλες οι αρμοδιότητες που παρατίθενται παρακάτω: 

1. Έγγραφα προς Υπουργεία, Νομαρχιακές Αυτοδιοι¬ 
κήσεις και λοιπούς Οργανισμούς και Επιχειρήσεις του 
Δημόσιου Τομέα, με το οποία αποστέλλονται εκθέσεις, 
μελέτες, ή προτάσεις δεσμευτικού χαρακτήρα για την Πε¬ 
ριφέρεια. 

2. Έγκριση προέγκρισης χωροθετήσεων και έγκριση 
περιβαλλοντικών όρων έργων και δραστηριοτήτων της 
εγκυκλίου 69269/1990 πλην θεμάτων μείζονος σημασίας 
τα οποία παραμένουν στην αρμοδιότητα του Γενικού 
Γραμματέα. 

3. Έγκριση πολεοδομικών μελετών σύμφωνα με το Ν. 
2508/97. 

• Της Δ/νσης Γεωργικής Ανάπτυξης 

Όλες οι αρμοδιότητες που παρατίθενται παρακάτω: 

1. Τις προβλεπόμενες από το άρθρο 10 παρ. 8 του Ν. 
2503/97 όπως αυτές ορίζονται από τις διατάξεις του άρ¬ 
θρου 123 του Αγροτικού Κώδικα (Α.Κ.) όπως τροποποιή¬ 
θηκε με το άρθρο 6 του Ν. 994/79 (ΦΕΚ 279Α) και των άρ¬ 
θρων 13 παρ. 2Α του Κ. 1734/87 (ΦΕΚ 189 Α) και 6 του 
Ν.Δ. 221/74 (ΦΕΚ 368 Α), για την έκδοση των οποίων αρ¬ 
μόδιος είναι ο Γεν. Γραμματέας της Περιφέρειας. 

2. Την υπογραφή των εγγράφων απαντήσεων επί ανα¬ 
φορών, ιεραρχικών πρ οσφυγών ή αιτήσεων θεραπείας 
(πληντων ενδικοφανώνι, οι οποίες στρέφονται κατά πρά¬ 
ξεων ή παραλείψεων της Υπηρεσίας. 

* Των Δ'νσεων Δημοσίων Έργων. Ελέγχου Κατασκευ¬ 
ής Έργων και Ελέγχου Συντήρησης Έργων. 

Όλες τις αρμοδιότητες που παρατίθενται παρακάτω: 

1. Εισήγηση προς το αρμόδιο Υπουργείο επί προγραμ¬ 
μάτων συντηρήσεων Δημοσίων Έργων (Συγκοινωνιακών, 
Υδραυλικών, Εγγείων Βελτιώσεων, Ηλεκτρομηχ/κών). 

2. Υπογραφή σχετικών πράξεων και εγγράφων που 
αφορούν τη διακήρυξη των δημοπρασιών έργων προ- 
ϋπ/σμού άνω των 200 εκατομμυρίων δρχ. και μέχρι 500 
εκατομμύρια δρχ. 

3 Αλληλογραφία με το αρμόδιο Υπουργείο για θέματα 
εγκρίσεων δαπάνης για τη σύνταξη Συγκριτικών ή Ανακε¬ 
φαλαιωτικών Πινάκων σε εν ενεργεία εργολαβίες ή τη σύ¬ 
ναψη Συμπληρωματικών Συμβάσεων εφ' όσον οι προϋπο¬ 
λογισμοί μελέτης των έργων κυμαίνονται μεταξύ 200 εκα¬ 
τομμυρίων δρχ. και 500 εκατομμυρίων δρχ. 

4. Εγκριση των παρατάσεων προθεσμιών έργων προϋ¬ 
πολογισμού μελέτης άνω των 200 εκατομμυρίων δρχ. 

Κατά τα λοιπά ισχύουν οι προγενέστερες εκδοθείσες 
σχετικές αποφάσεις μας. 

Θεσσαλονίκη. 30 Οκτωβρίου 1998 

Ο Γεν. Γραμ. Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ; Τι«ρ; ννννιν.β 1 · 9 Γ 
ΙΝΤΕΡΝΕΤ: ΚοΙ.ζ(Γ 

β-ΐΩΒίΙ: ην35 @ ΙιοΙ.ςΓ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε Κ 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227- Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 18531 4135228 

ΠΑΤΡΑ 

Κορίνθου 327 -Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ,Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 8 σε χίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι. Π.Δ. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ λπ. προσωπικού Ν.Π.Δ.Δ.) 

1 ιαράρτημα (Προκηρύξεις θέσεων ΔΕΠ κ.τλ ) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 - . 

70.000 ·> 3.500 » . 

30.000 » . 1.500 » 

15.000 ·· . 750 » 

5.000 >· . 250 » . 

10.000 ·· . 500 » . 

3.000 >· . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12 500 ·· . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράττε.ται απότα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΒ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















